
REFERAT DE APROBARE

	Subsemnatul Bucuroiu Constantin, eprimar al oraşului Boldeşti-Scăeni, supun spre analiză şi aprobare „Proiectului de Hotărâre privind stabilirea situațiilor deosebite în care pot fi acordate ajutoare de urgență şi/sau ajutoare comunitare”.
	Prin referatul nr. 5328 din 01.04.2024, conducerea Direcției de Asistență Socială solicită inițierea unui proiect de hotărâre pentru stabilirea situațiilor deosebite, a procedurii şi condițiilor în care astfel de ajutoare pot fi acordate de la bugetul local.
	Astfel, în baza art. 129 alin. (1) şi alin. (2) lit. d), alin. (7) lit. b), ale art. 136, art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, 
Având în vedere prevederile art. 4 şi art. 85 din Legea nr. 196/2016 privind venitul minim de incluziune şi ale art.11 şi art.15 din Legea 292/2011 a asistenţei sociale, cu modificările şi completările ulterioare, pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, autorităţile administraţiei publice locale pot acorda, în limita creditelor bugetare aprobate cu această destinaţie în bugetele locale,
[bookmark: _GoBack]Ținând cont că Legea nr. 416/2001 privind venitul minim garantat a fost abrogată începând cu 1 ianuarie 2024 iar prin aceasta H.C.L. nr.79/27.07.2008 privind stabilirea situațiilor deosebite în care pot fi acordate ajutoare de urgență şi-a încetat aplicabilitatea, 
Pentru asigurarea cadrului normativ necesar acordării diferitelor forme de sprijin material ca ajutoare de urgență sau ajutoare comunitare de la bugetul local persoanelor sau familiilor aflate în situații deosebite cauzate de calamități naturale, incendii, explozii, accidente, etc. dar şi celor aflate în situaţii de dificultate cauzate de afecțiuni medicale grave, deprivare materială, condiții de locuire improprii, etc., în raport de noile prevederi legale indicate anterior, propun spre aprobare Consiliului local  Proiectul de Hotărâre privind stabilirea situațiilor deosebite în care pot fi acordate ajutoare de urgență şi/sau ajutoare comunitare, astfel cum este prevăzut în anexă.
	În speranţa aprobării proiectului de hotărâre mai sus menţionat, vă mulţumesc anticipat !

